Ministru kabineta rīkojuma projekta „Par valsts sabiedrības ar ierobežotu atbildību „Latgales novada rehabilitācijas centrs „Rāzna”” kapitāla daļu nodošanu Rēzeknes pilsētas pašvaldības īpašumā” anotācija

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Deklarācijas parValda Dombrovska vadītā Ministru kabineta iecerēto darbību veselības jomas sadaļas 10.1.apakšpunktā dotais uzdevums.Rēzeknes pilsētas domes 2011.gada 10.jūnija lēmums Nr.256 (protokols Nr.14, 21.p.) *„Par valsts kapitāla daļu valsts sabiedrības ar ierobežotu atbildību „Latgales novads rehabilitācijas centrs „Rāzna”” nodošanu pašvaldības īpašumā bez atlīdzības”*.Likuma „Par valsts un pašvaldību kapitāla daļām un kapitālsabiedrībām” 5.panta pirmā daļa. |
| 2. | Pašreizējā situācija un problēmas | Valsts sabiedrības ar ierobežotu atbildību „Latgales novada rehabilitācijas centrs „Rāzna”” (turpmāk – sabiedrība) ir valsts kapitālsabiedrība, kurā Veselības ministrija ir valsts kapitāla daļu turētāja. Pamatkapitāla lielums un valsts kapitāla daļu kopējā nominālvērtība – 115236.00 Ls. Sabiedrības vienotais reģistrācijas numurs 40003275348, juridiskā adrese: Sauču kalna iela 3, Veczosna, Lūznavas pagasts, Rēzeknes novads, p.n. Lūznava, LV-4627.Saskaņā ar Ambulatorās un stacionārās veselības aprūpes pakalpojumu sniedzēju attīstības programmas ieviešanas plānu 2005.- 2010.gadam (apstiprināts ar Ministru kabineta 2005.gada 28.decembra rīkojumu Nr.854) tika noteikts uzdevums, ka līdz 2010.gadam tiek veidota sabiedrības apvienība ar pašvaldības daudzprofilu slimnīcu (SIA „Rēzeknes slimnīca”), kuras ietvaros sabiedrībai tiek saglabāta specializācija – rehabilitācija.Lai uzsāktu minētās slimnīcu apvienības veidošanu, Rēzeknes pilsētas dome 2009.gada 28.septembrī pieņēma lēmumu Nr.142 (protokols Nr.10., 11.p.) atbalstīt pašvaldības SIA „Rēzeknes slimnīca” un sabiedrības kopēju apvienības veidošanu atbilstoši Latvijas Republikas ambulatorās un stacionārās veselības aprūpes pakalpojumu sniedzēju attīstības programmai 2009.- 2010.gadam.Rēzeknes pilsētas dome 2011.gada 10.jūnijā pieņēma lēmumu Nr.256 (protokols Nr.14, 21.p.) *„Par valsts kapitāla daļu valsts sabiedrības ar ierobežotu atbildību „Latgales novads rehabilitācijas centrs „Rāzna”” nodošanu pašvaldības īpašumā bez atlīdzības”*, kura 1.punkts nosaka: lūgt Latvijas Republikas Ministru kabinetu nodot bez atlīdzības tai valstij piederošās Latvijas Republikas Veselības ministrijas vārdā reģistrētās kapitāla daļas valsts sabiedrībā – 100% apmērā.Lēmuma 2.punkts nosaka, ka pēc sabiedrības kapitāla daļu saņemšanas Rēzeknes pilsētas dome veiks sabiedrības pievienošanu sabiedrībai ar ierobežotu atbildību „Rēzeknes slimnīca” (reģ.Nr.40003223971, juridiskā adrese: Rēzekne 18. Novembra iela 41).Veselības ministrija atbalsta sabiedrības nodošanu Rēzeknes pilsētas domes īpašumā, lai to pievienotu pašvaldības sabiedrībai ar ierobežotu atbildību „Rēzeknes slimnīca” (kas ir reģionāla daudzprofilu slimnīca), lai sasniegtu mērķi nodrošināt iedzīvotājiem kvalitatīvu veselības aprūpes pakalpojumu pieejamību un panāktu efektīvu resursu izlietojumu veselības aprūpē, nodrošinātu medicīnisko tehnoloģiju racionālu izvietojumu un radot reģionā nepieciešamo medicīnisko tehnoloģiju pieejamību pacientiem, veidojot augsti specializētu, kvalitatīvu, savstarpēji koordinētu un izmaksu efektīvu sekundārā un terciālā līmeņa veselības aprūpes sistēmu, optimizētu veselības aprūpes sekundārā un terciālā līmeņa pakalpojumu sniedzēju struktūru, turpinātu attīstīt medicīniskās rehabilitācijas sistēmu un reģionālu medicīniskā rehabilitācijas iestāžu tīklu, racionāli un iedzīvotājiem pieejami izvietotu un noslogotu medicīnas tehnoloģijas. Tiks nodrošināts slimnīcu sadarbības princips, kas ietver slimnīcu apvienību veidošanu, lai optimizētu pakalpojumu sniegšanas izmaksas un citus jautājumus. Izveidotās slimnīcu apvienības funkcijās ietilps plaša profila veselības aprūpes pakalpojumu sniegšana Rēzeknes pilsētas un novada iedzīvotājiem, kā arī rehabilitācijas palīdzības nodrošināšana visā Latgales reģionā. Slimnīcu apvienības izveidošana nodrošinās veselības aprūpes reģionālās infrastruktūras saglabāšanu un uzturēšanu, kā arī sekmēs tās turpmāko attīstību. Apvienojot ārstniecības iestādes, uzlabosies veselības aprūpes pakalpojumu pieejamība Latgales reģionā, paaugstināsies veselības aprūpes pakalpojuma kvalitāte. Kopējas slimnīcu apvienības ietvaros tiks nodrošināta racionālāka materiālo un cilvēkresursu izmantošana veselības aprūpē.  |
| 3. | Saistītie politikas ietekmes novērtējumi un pētījumi | Nav veikti |
| 4. | Tiesiskā regulējuma mērķis un būtība | Rīkojumu projekta mērķis ir saskaņā ar likuma „Par valsts un pašvaldību kapitāla daļām un kapitālsabiedrībām” 5.panta pirmo daļu nodot bez atlīdzības Rēzeknes pilsētas pašvaldības īpašumā valsts sabiedrības ar ierobežotu atbildību „Latgales novada rehabilitācijas centrs „Rāzna”” kapitāla daļas 115236.00 Ls apmērā (pamatkapitāla lielums un valsts kapitāla daļu kopējā nominālvērtība – 115236.00 Ls, sabiedrības vienotais reģistrācijas numurs 40003275348, juridiskā adrese: Sauču kalna iela 3, Veczosna, Lūznavas pagasts, Rēzeknes novads, p.n. Lūznava, LV-4627) ar mērķi sabiedrību pievienot sabiedrībai ar ierobežotu atbildību „Rēzeknes slimnīca” (reģistrācijas Nr.40003223971, juridiskā adrese: Rēzekne 18. Novembra iela 41).Abās stacionārajās ārstniecības iestādēs tiek veikta veselības aprūpes pakalpojumu nodrošināšana viena reģiona ietvaros un pievienošana ļaus optimālāk izmantot reģionā koncentrētos veselības aprūpes resursus, uzlabojot veselības aprūpes pakalpojuma pieejamību un kvalitāti Latgales reģionā. |
| 5. | Projekta izstrādē iesaistītās institūcijas | Veselības ministrija, Rēzeknes pilsētas dome un valsts sabiedrība ar ierobežotu atbildību „Latgales novada rehabilitācijas centrs „Rāzna”” |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība nodrošināta, iesaistot vietējo pašvaldību |
| 7. | Cita informācija | Izdevumus, kas saistīti ar sabiedrības kapitāla daļu nodošanu Rēzeknes pilsētas pašvaldības īpašumā, sedz Rēzeknes pilsētas dome.Par sabiedrības kapitāla daļu nodošanu Rēzeknes pilsētas pašvaldības īpašumā Veselības ministrija un Rēzeknes pilsētas dome sastādīs attiecīgu nodošanas un pieņemšanas aktu.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Rēzeknes pilsētas dome un valsts sabiedrība ar ierobežotu atbildību „Latgales novada rehabilitācijas centrs „Rāzna””. |
| 2. | Projekta izpildes ietekme uz pārvaldes funkcijām | Ministru kabineta rīkojuma projekts šo jomu neskar. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Ministru kabineta rīkojuma projekts šo jomu neskar. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija. | Ministru kabineta rīkojuma projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija. | Ministru kabineta rīkojuma projekts šo jomu neskar |
| 6. | Cita informācija. | Nav |

Anotācijas II, III, IV, V un VI sadaļa – Ministru kabineta rīkojuma projekts šīs jomas neskar.

Veselības ministre I.Circene

12.06.2012 15:08

841

I.Brūvere

67876061, Ieva.Bruvere@vm.gov.lv